ДОМ ЗДРАВЉА „ВЕЉКО ВЛАХОВИЋ“

Број : 2314/2022

Дана : 24.05.2022. године

В Р Б А С

На основу члана 24. Закона о раду („Службени гласник РС“ бр.24/2005; 61/2005; 54/2009; 32/2013; 75/2014 и 13/2017 - одлука УС; 113/2017 и 95/2018 - аутентично тумачење), члана 27.к. Закона о буџетском систему („Службени гласник РС“ бр. 54/2009; 73/2010; 101/2010; 101/2011; 93/2012; 62/2013; 63/2013 – испр; 108/2013; 142/2014; 68/2015 - др. закон; 103/2015; 99/2016; 113/2017; 95/2018; 31/2019; 72/2019; 149/2020 и 118/2021), члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Службени гласник РС“ бр. 96/2019 и 58/2020 - анекс), члана 23. Статута Дома здравља „Вељко Влаховић“ Врбас, а у складу са Кадровским планом за Дом здравља „Вељко Влаховић“ Врбас за 2022. годину, број 112-01-64/2022-02 од 29.03.2022. године, вршилац дужности директорa Дома здравља „Вељко Влаховић“, дана 24.05.2022. године расписује:

**ОГЛАС**

**ЗА ПРИЈЕМ У РАДНИ ОДНОС**

**1.**

Оглашава се пријем у радни однос са пуним радним временом на  **ОДРЕЂЕНО ВРЕМЕ** до повратка стално запослених радника са дужег одсуства, а најдуже до 30.09.2022. године.

**МЕДИЦИНСКА СЕСТРА / ТЕХНИЧАР У АМБУЛАНТИ – ПЕДИЈАТРИЈСКА СЕСТРА у Одељењу за здравствену заштиту деце** – 2 (два) извршиоца

ОПИС ПОСЛА:

Врши стручну помоћ при пружању здравствене заштите у оквиру послова за које је оспособљена редовним школовањем. Обавља потребне административне послове. Ради и друге послове из делокруга свога рада. За свој рад непосредно је одговорна начелнику службе и директору Дома здравља.

**2.**

Услови за заснивање радног односа за послове из тачке 1. овог члана су општи услови за заснивање радног односа утврђени Законом о раду („Службени гласник РС“ бр. 24/2005; 61/2005; 54/2009; 2/2013; 75/2014 и 13/2017 - одлука УС; 113/2017 и 95/2018 – аутентично тумачење ) и посебни услови утврђени Правилником о организацији и систематизацији послова Дома здравља „Вељко Влаховић“ Врбас, број 586 од 26.03.2018. године са пратећим изменама и допунама.

**Посебни услови за заснивање радног односа за послове из тачке 1. су :**

УСЛОВИ:

1.Стручна спрема / образовање: средње образовање - завршена средња медицинска школа педијатријског смера - IV степен стручне спреме;

б) Додатна знања / испити / радно искуство:

- стручни испит;

- лиценца за рад;

- најмање шест месеци радног искуства у звању медицинске сестре / техничара, смер педијатријска сестра.

**3.**

Као доказ о испуњености услова кандидат уз молбу **за пријем у радни однос** за послове из тачке **1.** треба да достави:

- пријаву на оглас;

- оверену фотокопију дипломе о завршеној медицинској школи – педијатријског смера

- оверену фотокопију уверења (потврде) о положеном стручном испиту за медицинску сестру / техничара педијатријског смера;

- оверену фотокопију лиценце;

- кратку биографију.

**4.**

Приликом **заснивања радног односа** за послове из тачке **1. изабрани кандидати** дужни су да доставие:

- лекарско уверење као доказ о здравственој способности за послове за који се заснива радни однос;

* уверење да се против њега не води истрага или кривични поступак (уверење издаје суд);

**5.**

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Вељко Влаховић“ Врбас.

**6.**

Оглас објавити код Националне службе за запошљавање Врбас, web страници Министарства здравља Републике Србије ([www.zdravlje.gov.rs](http://www.zdravlje.gov.rs/)), као и на web страници Дома здравља „Вељко Влаховић“ Врбас ( [www.dzvs.rs](http://www.dzvs.rs) ).

**Рок за подношење пријаве је 8 (осам) дана од дана објављивања огласа на сајту Министарства здравља.**

**7.**

О потреби спровођења даљих разговора са кандидатима који се јаве на конкурс, а ради пружања додатних података који могу бити важни за одлуку о пријему одлучиће директор.

Одлука о избору кандидата донеће се у року од 30 дана од истека рока за подношење пријава и иста ће бити објављена на web страници Дома здравља „Вељко Влаховић“ Врбас ([www.dzvs.rs](http://www.dzvs.rs) ).

**8.**

Пријаве се подносе лично на писарници Дома здравља „Вељко Влаховић“ Врбас, Палих бораца 20, радним даном од 7.00-15.00 сати или путем поште на адресу: Дом здравља „Вељко Влаховић “ Врбас, Палих бораца 20, 21460 Врбас са назнаком „ Пријава на оглас за пријем у радни однос на одређено време за послове педијатријске сестре у ..................“.

Непотпуне, неблаговремене пријаве као и пријаве са неодговарајућом документацијом неће бити разматране.

В.Д.ДИРЕКТОРА

др Горан Ђуровић

специјалиста пластичне, реконструктивне

и естетске хирургије